**O‘ZBEKISTON RESPUBLIKASI OLIY TA’LIM, FAN VA INNOVATSIYALAR VAZIRLIGI**

**ALISHER NAVOIY NOMIDAGI TOSHKENT DAVLAT O‘ZBEK TILI VA ADABIYOTI UNIVERSITETI**

**O‘zbekiston Qahramoni, tarjimon Ibrohim G‘afurov tavalludining 87 yilligi munosabati bilan tashkil etilayotgan
“Ibrohim G‘afurov – adib, munaqqid, tarjimon” mavzusidagi
respublika konferensiyasi**

**AXBOROT XATI**

 Alisher Navoiy nomidagi Toshkent davlat o‘zbek tili va adabiyoti universiteti O‘zbekiston Qahramoni, tarjimon Ibrohim G‘afurov tavalludining 87 yilligi munosabati bilan ***2025-yil 22-yanvar kuni***Toshkent shahrida **“Ibrohim G‘afurov – adib, munaqqid, tarjimon”** mavzusida respublika konferensiya o‘tkazilishini ma’lum qiladi. Konferensiyaga quyidagi yo‘nalishlar bo‘yicha maqola va ilmiy axborot (tezis)lar qabul qilinadi:

1. **Ibrohim G‘afurovning tarjimonlik mahorati va adabiy munaqqidlik faoliyati;**
2. **Adabiy aloqalar va tarjimashunoslik muammolari;**
3. **O‘zbek mumtoz adabiyoti masalalari;**
4. **XX asr o‘zbek adabiyoti va hozirgi adabiy jarayon tadqiqi;**
5. **Jahon adabiyoti va qiyosiy adabiyotshunoslik muammolari.**

 **Maqola va tezislar o‘zbek, rus, ingliz va barcha turkiy tillarda qabul qilinadi.**

**Anjumanda ishtirok etish uchun quyidagilarga e’tibor qaratilishi lozim:**

**2025-yilning 30-yanvariga** qadar tashkiliy qo‘mitaning **@Orifjon\_Olimjanov** telegram manziliga ma’ruza matnini yuborish soʻraladi.

Tanlab olingan maqola va ilmiy axborotlar respublika ilmiy-amaliy anjuman materiallari to‘plami sifatida nashr etiladi. Ishtirokchilarga konferensiya materiallari to‘plami va sertifikat taqdim etiladi. Konferensiya materiallarini e’lon qilish badali quyidagicha:

1) tezislar uchun *(3 sahifagacha*) – **100 000 so‘m;**

2) maqolalar uchun ( *4 – 10 sahigacha*) – **150 000 so‘m;**

3) 11-25 sahifagacha – **200 000 so‘m.**

 Maqolalar qabuli bo‘yicha tashkiliy qo‘mita tomonidan xabar berilgach, quyidagi plastik kartochka orqali to‘lov summasi qabul qilinadi:

9860 1701 0372 0505 *(Orifjon Olimjanov nomida)*

**Maqolani tayyorlashga qo‘yiladigan talablar:**

* maqola matni Doc formatida, lotin yozuvida, 1,5 intervalda, o‘ng tomondan – 15 mm, chap tomondan – 30 mm, yuqori va pastdan – 20 mm hoshiya qoldirilib, Times New Roman 14 kegl shriftda tayyorlanadi;
* maqola annotatsiyasi 70 – 100 ta so‘z oralig‘ida bo‘lib, maqola matnidan oldin, o‘zbek va ingliz tillarida keltiriladi;
* annotatsiyadan so‘ng kamida 5 – 7 ta kalit so‘z berilishi zarur.

**Muallif haqida ma’lumotlar:** Maqola nomidan 1 interval pastda, o‘ng tomonda muallifning familiyasi, ismi va otasining ismi qoraytirilgan harflar bilan, keyingi qatorlarda muallifning ilmiy darajasi, unvoni, tashkilot nomi va elektron manzili qiya harflar (kursiv)da ko‘rsatilishi lozim.

**Havola va foydalanilgan adabiyotlarning berilish tartibi:** Manba havolasi to‘rtburchak qavs ichida, manba muallifi familiyasi, nashr yili va sahifasi ko‘rsatilgan tartibda beriladi.

**Namuna:** [Jabborov, 2021: 47].

* foydalanilgan adabiyotlar ro‘yxati yuqorida qayd etilgan tartibda matnning so‘ngida beriladi.